Agenda item - Cais Rhif C17/0835/11/MG - Jewson Ltd Penlon Works, Stryd Fawr, Bangor
Cais Rhif C17/0835/11/MG - Jewson Ltd Penlon Works, Stryd Fawr, Bangor
Cyfarfod Pwyllgor Cynllunio, Dydd Llun, 14eg Ionawr, 2019 1.00 y.h. (Item 5.4)
Adroddwyd bod trafodaethau wedi eu cynnal efo'r ymgeisydd yng nghyswllt darpariaeth storio biniau. Nodwyd ni dderbyniwyd cynllun yn cadarnhau'r bwriad o ran yr elfen yma ond bod yr ymgeisydd yn nodi yn y trafodaethau y byddai llefydd storio biniau efo ffensys o'u hamgylch. Cadarnhawyd bod y cynlluniau yn dangos ei fod yn bosib gwireddu hyn ond bod angen derbyn cadarnhad gan yr ymgeisydd.
Argymhellwyd i'r Pwyllgor awdurdodi'r Uwch Reolwr Gwasanaeth Cynllunio a Gwarchod y Cyhoedd i gymeradwyo'r cais yn ddarostyngedig i dderbyn cynllun tirweddu meddal manwl ynghyd â chynllun a manylion yn dangos trefniadau ar gyfer storio biniau gydag amodau.
· Bod lleoliad ac agosrwydd yr adeiladau i'r tai cyfagos wedi ei gadarnhau;
· Byddai'r datblygiad yn gwella'r safle yn unol â gofynion polisïau lleol a chenedlaethol;
· Bod Dŵr Cymru wedi cadarnhau bod y bwriad yn dderbyniol;
· Byddai lleoliadau dynodedig ar gyfer storio biniau ar y safle;
· Gwnaed newidiadau i'r dyluniad mewn ymateb i bryderon lleol;
· Bod y nifer o unedau wedi gostwng o 77 i 70, gan wella maint yr unedau a lleihau'r effaith o ran parcio 10%;
· Yn unol â hyn a nodir yn yr adroddiad, byddai'r ddarpariaeth o fflatiau newydd yn gyfraniad positif i'r stoc tai, gan gwrdd gyda'r anghenion a adnabuwyd, ac yn cyfrannu at anghenion tai fforddiadwy;
· Byddai budd adfywio yn deillio o'r datblygiad gan ei fod yn diwallu anghenion tai a adnabuwyd.
· Bod gormod o dai mewn amlfeddiannaeth yn ward Hirael;
· Bod problemau parcio yn ward Hirael eisoes gyda nifer yn gweithio yn y Stryd Fawr yn parcio yno, byddai'r datblygiad yn ychwanegu at y broblem;
· Bod blociau 2 lawr yn addas i'r safle o ystyried adeiladau yn yr ardal ac yn ddigonol o ystyried maint y safle;
· Bod bloc 4 llawr gyda rhai unedau efo balconi, yn deall o ran gweld yr olygfa ond mi fyddai gor-edrych;
· Byddai'r datblygiad yn sefyll allan yn y dirwedd, fel y dangosir yn y montage;
· Cwestiynu fforddiadwyedd yr unedau o ystyried cyfartaledd cyflog yn yr ardal;
· Bod Bangor yn ddinas myfyrwyr, ddim yn gweld sut y gellir atal myfyrwyr rhag byw yno;
· Pryder y byddai'r datblygiad yn cael effaith negyddol ar wasanaethau gan gynnwys casglu sbwriel;
· Ei fod yn fodlon siarad gyda'r datblygwr a'i fod yn gobeithio y rhoddir ystyriaeth i safbwynt trigolion lleol.
(ch) Cynigwyd ac eiliwyd i wrthod y cais ar sail uchder y ddau floc o fflatiau 4 llawr (sef bloc 2 a 3) oherwydd eu bod allan o gymeriad gyda'r ardal, ac effaith tebygol y balconïau ar fwynderau trigolion tai cyfagos.
Nododd y Rheolwr Cynllunio bod egwyddor y datblygiad wedi ei ganiatáu a'i fod yn cynnwys uchafswm uchder y blociau. Atgoffwyd yr aelodau mai cais materion a gadwyd yn ôl oedd o dan ystyriaeth, gellir rhoi sylw i raddfa a golwg y datblygiad a allai gynnwys swmp y datblygiad. Cyfeiriodd at sylwadau'r aelod lleol, gan nodi ei fod yn deall y pryder o ran tai mewn amlfeddiannaeth ond byddai angen caniatâd i'r defnydd hwn. Ychwanegodd bod lleihau'r nifer o unedau wedi galluogi'r datblygiad i gydymffurfio gyda safonau adeiladu cymdeithasau tai (safon 'DQR') gan sicrhau fforddiadwyedd yr unedau i'r dyfodol.
· Bod y montage yn dangos y byddai'r datblygiad yn edrych yn fawr yn y dirwedd;
· Cydymdeimlo efo'r aelod lleol. Bod Cyngor Dinas Bangor yn nodi bod y llawr ychwanegol yn arddangos fel gor-ddatblygiad ac yn groes i gymeriad yr ardal gyfagos a dylai'r cais cael ei drin fel cais o'r newydd;
· Bod y safle angen ei ddatblygu ond roedd y datblygiad dan sylw yn fodern ac allan o gymeriad yr ardal. Roedd graddfa'r datblygiad yn anghywir;
· O ran newid o do mansard i do fflat, oedd effaith ar yr uchder?
· Bod uchder y blociau i'w ystyried fel rhan o raddfa'r datblygiad;
· Yn gwrthwynebu'r cais ar ran swmp y datblygiad a'i fod allan o gymeriad yr ardal.
· Nodi'r pryder o ran graddfa a golwg, fe allai newidiadau i'r dyluniad oresgyn pryderon;
· Bod y cynlluniau a gyflwynwyd fel rhan o'r cais amlinellol yn dangos bloc 4 llawr gyda tho mansard a ffenestri gromen. O ganlyniad i gynnydd yn arwynebedd llawr yr unedau, roedd y cynlluniau a gyflwynwyd efo'r cais yma yn dangos to fflat. Roedd y dyluniad yn wahanol ond nid oedd cynnydd yn yr uchder felly yn unol â'r amodau ar y caniatâd amlinellol;
· Nid oedd y newid o do mansard i do fflat wedi cael effaith ar yr uchder ond roedd effaith ar swmp y datblygiad;
· Bod uchder y blociau yn ystyriaeth o ran graddfa datblygiad, ond bod uchafswm uchder y blociau wedi ei benderfynu o dan y caniatâd amlinellol;
· Fe allai'r Pwyllgor ohirio'r cais er mwyn cynnal trafodaethau efo'r ymgeisydd.
Ar sail ffurf a graddfa'r ddau floc o fflatiau 4 llawr (sef bloc 2 a 3) oherwydd eu bod allan o gymeriad gyda'r ardal, ac effaith tebygol y balconïau ar fwynderau trigolion tai cyfagos.